[image: ]DJEČJI VRTIĆ „VRISAK“ CISTA PROVO 
Svetog Petra 3, 21256 Cista Provo                                             
KLASA: 008-03/26-01/2                                                              
URBROJ: 2181-20-1-26-1                                                           
Cista Provo, 10. srpnja 2026. godine
Na temelju članka 11. Zakona o pravu na pristup informacijama („Narodne novine“, broj 25/13, 85/15 i 69/22) i članka 45. Statuta Dječjeg vrtića „VRISAK“ Cista Provo, privremena ravnateljica Dječjeg vrtića „VRISAK“ Cista Provo donosi
ODLUKU
o provedbi savjetovanja s javnošću o Nacrtu Pravilnika o provedbi postupaka jednostavne nabave Dječjeg vrtića „VRISAK“ Cista Provo
Članak 1.
Utvrđuje se Nacrt Pravilnika o provedbi postupaka jednostavne nabave Dječjeg vrtića „VRISAK“ Cista Provo (dalje u tekstu: Pravilnik).
Pokreće se postupak savjetovanja s javnošću o Nacrtu Pravilnika.
Nacrt Pravilnika objavit će se 13. srpnja 2026. godine na službenoj mrežnoj stranici Vrtića, zajedno s obrazloženjem razloga i ciljeva koji se žele postići njegovim donošenjem i ostalom dokumentacijom za provedbu savjetovanja s javnošću.
Članak 2.
Savjetovanje s javnošću provodi se u razdoblju od 13. srpnja 2026. godine do 11. kolovoza 2026. godine.
Zainteresirana javnost može dostaviti svoja mišljenja, prijedloge i primjedbe najkasnije do 11. kolovoza 2026. godine:
· elektroničkom poštom: dvvrisak@opcina-cista-provo.hr
· poštom: Dječji vrtić „VRISAK“ Cista Provo, Svetog Petra 3, 21256 Cista Provo • osobno u sjedište Vrtića.
Članak 3.
Po isteku roka iz članka 2. ove Odluke izradit će se izvješće o provedenom savjetovanju s javnošću koje će sadržavati pregled zaprimljenih prijedloga i primjedbi te očitovanja o njihovom prihvaćanju ili neprihvaćanju, uz obrazloženje.
Izvješće iz stavka 1. ovoga članka objavit će se na službenoj mrežnoj stranici Vrtića. Po provedbi savjetovanja s javnošću, prijedlog Pravilnika uputit će se Upravnom vijeću na donošenje.
Obrazloženje
Izmjenama Zakona o javnoj nabavi značajno je izmijenjen pravni okvir provedbe jednostavne nabave te su za javne naručitelje propisana nova pravila i obveze, osobito u odnosu na provedbu postupaka putem modula jednostavne nabave u Elektroničkom oglasniku javne nabave Republike Hrvatske (EOJN RH), javnu objavu pojedinih postupaka, pravnu zaštitu gospodarskih subjekata te transparentnost i dokumentiranje postupanja.
S obzirom na opseg i značaj novih zakonskih rješenja, ocijenjeno je potrebnim donijeti novi Pravilnik o provedbi postupaka jednostavne nabave kojim će se cjelovito urediti pravila, uvjeti i načini provedbe jednostavne nabave u Dječjem vrtiću „VRISAK“ Cista Provo.
Nacrtom Pravilnika ure uje se sustav provedbe jednostavne nabave prema procijenjenoj vrijednosti predmeta nabave, elektronička provedba postupaka putem EOJN RH, javna objava, pravna zaštita gospodarskih subjekata, sprječavanje sukoba interesa, priprema i provedba postupaka, pregled i ocjena ponuda, donošenje odluka, realizacija nabave i druga pitanja važna za zakonito, transparentno i učinkovito postupanje Vrtića.
Predmetni Pravilnik predstavlja opći akt kojim se ure uje način postupanja Vrtića u provedbi jednostavne nabave te pitanja koja mogu utjecati na interese gospodarskih subjekata i drugih zainteresiranih osoba.
Slijedom navedenog, a radi omogućavanja zainteresiranoj javnosti da sudjeluje u postupku donošenja Pravilnika dostavljanjem mišljenja, prijedloga i primjedbi, provest će se savjetovanje s javnošću sukladno članku 11. Zakona o pravu na pristup informacijama. Savjetovanje s javnošću provest će se u trajanju od 30 dana, od 13. srpnja 2026. godine do 11. kolovoza 2026. godine.
Po završetku savjetovanja razmotrit će se sva zaprimljena mišljenja, prijedlozi i primjedbe, izraditi i objaviti izvješće o provedenom savjetovanju te će se prijedlog Pravilnika uputiti Upravnom vijeću na donošenje.
                                                                      DJEČJI VRTIĆ „VRISAK“ CISTA PROVO                                                                      PRIVREMENA RAVNATELJICA: Sofija Lelas
Dostaviti:
1. Objava na službenoj mrežnoj stranici Vrtića
2. Pismohrana, ovdje

SOFIJA LELAS
HR-08319229014

Provjera: https://epotpis.rdd.hr/provjera

